Document ID: /roh_data/filtered/fineweb-2-filterrobots_roh.jsonl.gz/54295

Gievgia grassa è il cumenzament dal tschaiver. Il tschaiver vegn era numnà la 5avla stagiun. Lura han ils nars enta maun las regiuns tradiziunalas da tschaiver. Sin l'entir mund vegn festivà in zic auter il tschaiver. Guarda nua ch'i dat las bellas mascras.
Co ston musicas da tschaiver tunar?
En la Surselva ed en la regiun da Cuira datti differents tils da tschaiver. Grond e pitschen sa mascrescha e sa preschenta al public che stat a l’ur da la via. I na tanscha dentant betg mo cun las mascras. Era la musica da tschaiver – las guggas – n’astgan betg mancar.
Co han las musicas da tschaiver insumma da tunar e tge tocs stoni sunar? Aspectaturas ed aspectaturs dal til da tschaiver a Trun respundan.
L’anteriur dirigent da las Zoclas – la musica da tschaiver da Sumvitg raquinta sin tge ch’igl è tut da guardar per che la musica da tschaiver fetschia ina buna atmosfera.